डॉ.अम्बेडकर युवा समिति: -सरवड़ी
15/04/2019 06:26 PM
राजस्थान: 15 अप्रैल 2019को मेघवाल बस्ती सरवड़ी में विश्व रत्न बाबा साहेब डॉ भीमराव अम्बेडकर की 128वीं जन्म जयंती का आयोजन किया .कार्यक्रम में सबसे पहले अतिथियों द्वारा बाबा साहेब की तस्वीर पर माल्यार्पण कर कार्यक्रम की शुरुआत की गई इस अवसर पर कार्यक्रम के मुख्य अतिथि डॉ अम्बेडकर शिक्षा साहित्य एवं शोध संस्थान के अध्यक्ष भैरुलाल नामा ने सम्बोधित करते हुए कहा कि आज विश्व में बाबा साहेब डॉ भीमराव अम्बेडकर की जन्म जयंती बड़े व छोटे शहर कस्बे में जयंती मनाई जा रहीं हैं वे मानवता के सजग प्रहरी थे उन्होंने भारतीय संविधान की रचना कर भारत के प्रत्येक नागरिक को हक अधिकार उसमें दिए। समारोह की अध्यक्षता करते हुए बामसेफ प्रदेश अध्यक्ष शंकरलाल गर्ग ने कहा कि हमें हमारे हक अधिकार के लिए संघर्ष करना चाहिए जिससे हमारे लोगों को हक अधिकार मिलेगें।
समारोह में मुख्य वक्ता एडवोकेट डूंगरसिंह नामा ने कहा कि बाबा साहेब डॉ अम्बेडकर ने सामाजिक ईमानदारी से अपने देश के लिए कार्य किया वो जब नेहरू मंत्री मण्डल में कानून मंत्री थे और काम करने से रोका गया तो एक ही झटके में ओबीसी और हिन्दू कोड पर इस्तीफा दे दिया बाबा साहेब कहा करते थे कि मेरे लिए राष्ट्र ही प्रथम है और राष्ट्र ही अन्तिम है वो जब तक जिन्दा थे राष्ट्र के लिए जिएं, उन्होंने कहा कि बाबा साहेब ने शिक्षा को ज़रूरी बताते हुए कहा था कि युवा वर्ग योग्यता मं किसी से कम नहीं रहे, भारत का संविधान लिखने के बाद कहा था कि मैं दबे कुचले वर्ग को सामाजिक और राजनैतिक हक़ अधिकार दिलाने में तो सफल हो गया हूँ परन्तु अगर हमारे लोगों ने आर्थिक अधिकार प्राप्त नहीं किए तो सामाजिक और राजनैतिक अधिकार खत्म हो जाएगें।
इस अवसर पर विशिष्ट अतिथि पूर्व जिला परिषद सदस्य बाबूलाल नामा ने कहा कि हमें आपसी मतभेद को भुला कर संगठित होकर काम करना चाहिए इस अवसर पर डॉ अम्बेडकर शिक्षा साहित्य एवं शोध संस्थान के कार्यालय सहायक ढलाराम पंवार, भारतीय स्वाभिमान परिषद के जिला प्रमुख सचिव मूलराज गौतम ने भी विचार व्यक्त किया इस अवसर पूर्व पंचायत समिति सदस्य मालाराम पन्नू अतिथि के रूप में उपस्थित थे.
कार्यक्रम में घर घर बाबा पुस्तक का वितरण किया गया।कार्यक्रम में खेताराम पन्नू, पुरखाराम देवपाल, लेखाराम थोब, किशोर देवपाल, दुर्गाराम देवपाल, टेलाराम पन्नू, सहित बडी़ संख्या में महिला पूरूष उपस्थित थे कार्यक्रम में स्वागत भाषण समिति अध्यक्ष हुकम आराम ने और आभार श्रवण राम पन्नू ने व्यक्त किया, संचालन भगाराम थोब ने किया।
रिपोर्टर : गोविंद दांखा